انا البارح طبخت الرفيسة وخا فيها شوية التعب ومع اختكم بدات تتخفاف ههههههه جاتها قضية العجين ديال المسمن ساهلة , هاد الرفيسة هدية لحوامل المنتدى وخصوصا اللي قربو وعلى راسهم مغربية وافتخر ويارا والاخت فاطمة ياراب يعطيهم وقفة ساهلة واطفال اصحاء . المقادير ساهلة نبداو ديال المرقة شوية الحلبة اللي تتعجبو كناخدو شوية العدس جهد نص زلافة زيت بلدية وزيت رومية وشوية السمن الابزار , الملح , الخرقوم , زعفران حر , والتومة اللي تتعجبو 2 بصلات كبار مشلظين , ولحم الدجاج مقطع اطراف او صحيح ربطة قزبر ومعدنوس الطريقة تناخدو المقادير كلها نقليوها ماعدا العدس والحلبة ومنين يتقلى كلشي مزيان نضيفو العدس والحبة ونرويو بما كافي ونسدو باش يطيب على اطرو من بعد نعجنو المسمن الطريقة معروفة ونطيبوه ونفرتوه ومنين يطيب المرق نوضعو المسمن فالكسكاس ونفوروه 5 دقايق مع المرقة ايوا ونقدموه وبصحتكم ..